Стикс
Стикс () в древногръцката митология е една от петте реки, които протичат през царството на Хадес. Тя е реката на омразата, която разделя земята от подземното царство. Тя обикаля Хадес 9 пъти. Другите реки са Лета, Ахерон, Кокит и Пирифлегетон.

Стикс е също така име и на океанидата, която представлява тази река. Тя е дъщеря на титана Океан и на нимфата Тетия. Според други версии е дъщеря на Никта и Ереб. Понякога е отъждествявана с други хтонични божества като Деметра-Ериния (гневната земя) или с Евменидите, които били пазителки на клетвата, а също така и с Никта, тъмнината на нощта. От Палант, тя е майка на Зелус, Нике, Кратос и Биа, а понякога и на Еос (зора). По време на титаномахията Стикс, заедно със своите дъщери заела страната на Олимпийските богове, за което била богато надарена. Когато давали клетва, боговете се вричали във водите на реката. Стикс живеела в много висока пещера, чийто таван бил поддържан от сребърни колони и се намирала на входа на подземното царство. Съществува мит, според който Персефона е дъщеря на Зевс и Стикс (Аполодор I 3, 1). С мита за Стикс за помощта която тя оказва на Зевс и другите Олимпийци, се прави опит да се обединят новите богове с доолимпийските божества.

Древногръцки богове
Места в гръцката митология
Нимфи